b"\n_START_ARTICLE_\nHol\xc3\xb2nim\n_START_PARAGRAPH_\nUn hol\xc3\xb2nim \xc3\xa9s una paraula que engloba diversos mer\xc3\xb2nims o parts, \xc3\xa9s a dir si el referent del mot es pot explicar amb altres mots que en formen part. Per exemple, un arbre \xc3\xa9s l'hol\xc3\xb2nim de branques, tronc, arrel i fulles, que s\xc3\xb3n els seus mer\xc3\xb2nims. La relaci\xc3\xb3 holon\xc3\xadmia - meron\xc3\xadmia \xc3\xa9s una relaci\xc3\xb3 sem\xc3\xa0ntica d'inclusi\xc3\xb3 segons la ling\xc3\xbc\xc3\xadstica cognitiva, ja que el cervell emmagatzema la paraula globalitzadora i com a part del seu significat, els mer\xc3\xb2nims que la descriuen, que poden ser m\xc3\xa9s complexos i abundants segons el grau de coneixement del mot en q\xc3\xbcesti\xc3\xb3."